[{"text_idx": "#000003", "text": "Mathemateg, Saesneg a TG Sylfaenol"}, {"text_idx": "#000005", "text": "Mae Alice yn cael swydd o fri ar o\u0302l y coleg"}, {"text_idx": "#000006", "text": "Mae Alice Yeoman, myfyriwr arlwyo Coleg y Drenewydd, wedi\u2019i phenodi i swydd yng Ngwesty Savoy, sef y gwesty enwog yn Llundain. Mae\u2019r gwesty yng nghalon Llundain yn enwog am ei wasanaeth rhagorol a\u2019i soffistigedigrwydd."}, {"text_idx": "#000007", "text": "Bu Alice, a astudiodd gymhwyster Lefel 3 mewn Arlwyo yn y coleg, yn ymweld a\u0302\u2019r Savoy gyda\u2019r bwriad o ddarganfod mwy am gyfleoedd gwaith, a dechreuodd siarad ag aelod o\u2019r ti\u0302m digwyddiadau a rheoli a ddangosodd ddiddordeb mawr yn Alice a\u2019i chyflawniadau hyd yn hyn. Wrth gyflwyno cais i\u2019r gwesty, cafodd ei rhoi ar y rhestr fer ar unwaith a chynigiwyd cyfweliad iddi. Roedd Alice wrth ei bodd i fod yn llwyddiannus. \u2018 Dwi mor lwcus cael fy swydd ddelfrydol mor fuan ar o\u0302l cwblhau\u2019r coleg\u2019, meddai Alice."}, {"text_idx": "#000009", "text": "Ychwanegodd y darlithydd Shaun Bailey \u2018 Mae swyddi arlwyo yn y lleoliadau o fri yn arbennig o boblogaidd ac mae\u2019r ffaith ei bod hi wedi cael y cyfle gwych hwn yn talu teyrnged i agwedd cadarnhaol Alice, ei huchelgais a\u2019r holl waith caled y mae hi wedi\u2019i wneud yn y coleg\u2019."}, {"text_idx": "#000010", "text": "Dywedodd Alice sbel yn o\u0302l ei bod yn \u2018argymell adran arlwyo Coleg y Drenewydd yn frwd i unrhyw berson ifanc sy\u2019n hoff iawn o arlwyo a\u2019r celfyddydau coginio. Ac roedd hi hefyd yn annog myfyrwyr i gymryd rhan mewn cystadlaethau gan ychwanegu \u2018 byddwch yn ddewr ac ewch ati. Diolch yn fawr iawn i\u2019r holl staff sydd wedi fy nghefnogi yng Ngholeg y Drenewydd\u2019."}]